Í dag , fimmtudaginn 24. júní , kl. 15.00 , verður Snæfellsstofa opnuð við hátíðlega athöfn . Snæfellsstofa er gestastofa og upplýsingamiðstöð fyrir austursvæði Vatnajökulsþjóðgarðs . Hún er fyrsta vistvænt vottaða bygging landsins samkvæmt breska umhverfisstaðlinum BREEAM . Í Snæfellsstofu er sérlega áhugaverð og falleg sýning , Veraldarhjólið , sem fjallar um hringrás og mótun náttúrunnar . Gestastofan er staðsett á Skriðuklaustri rétt sunnan við afleggjarann upp á Snæfellsöræfi og er hún opin í sumar alla daga á milli 9:00 - 19:00 .